钦定古今图书集成/历象汇编/历法典/第118卷 > 《算法统宗六》 > 方圆求径图
## 钦定古今图书集成/历象汇编/历法典/第118卷 > 《算法统宗六》 > 方圆求径图

之得方面一十二步圆径亦同

术曰四因方圆共积得四个方积四个圆积其四个圆积恰折三个方积故用七除得一个方积以开平方法除之得方圆径旧法四因共积得一千零八步为实以开平方法除

之，并方四圆三，共七，为隅。于下法：初商一十，以隅七
乘，得七十，为方法。与上商一十相呼，除实七百，馀实
三百零八步，另倍方法，得一百四十，为廉法。次商二
步，以隅七乘，得十四，并入廉法一百四十，共一百五
十四，与次商二步相呼，除实恰尽合问。

减积带纵开平方

今有大小方田二段相并，共积四百步，只云“大方田
面比小方田面多四步。”问大小方面并积各若干？
答曰：“大方面一十六步，计积二百五十六步；小方
面一十二步，计积一百四十四步。”

法曰：置共积于中，另置大方田面多小方田面四步
自乘，得一十六步，以减共积四百步，馀积三百八十
四步，折半得一百九十二步，为实。又另置大方面多
小方面四步，为纵方。以带纵、开平方法除之，初商一
十于左。下法：亦置一十于纵方之上，共一十四步，皆
与上商一十相呼。除实一百四十步，馀实五十二步。
却以下法，初商一十，倍作二十，并入纵四步，共二十
四步。次商二步于左。初商一十之。次《下法》亦置二步。